CELEX: 32009D0301
Language: fi
Date: 2009-03-25 00:00:00
Title: 2009/301/EY: Komission päätös, tehty 25 päivänä maaliskuuta 2009 , digitaalisia kirjastoja käsittelevän korkean tason asiantuntijaryhmän perustamisesta

28.3.2009   
            
            
               FI
            
            
               Euroopan unionin virallinen lehti
            
            
               L 82/9
            
         
      KOMISSION PÄÄTÖS,
   tehty 25 päivänä maaliskuuta 2009,
   digitaalisia kirjastoja käsittelevän korkean tason asiantuntijaryhmän perustamisesta
   (2009/301/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:
   
               (1)
            
            
               Euroopan yhteisön perustamissopimuksen 157 artiklassa yhteisölle ja jäsenvaltioille annetaan tehtäväksi huolehtia siitä, että yhteisön teollisuuden kilpailukyvyn kannalta tarpeelliset edellytykset turvataan. Perustamissopimuksen 151 artiklan mukaan yhteisö myötävaikuttaa siihen, että jäsenvaltioiden kulttuurit kehittyvät kukoistaviksi, pitäen arvossa niiden kansallista ja alueellista monimuotoisuutta ja korostaen samalla niiden yhteistä kulttuuriperintöä.
            
         
               (2)
            
            
               Komission tiedonannossa ”i2010 – kasvua ja työllisyyttä edistävä eurooppalainen tietoyhteiskunta” (1) julkistettiin digitaalisia kirjastoja koskeva lippulaiva-aloite.
            
         
               (3)
            
            
               Komission tiedonannossa ”i2010: digitaaliset kirjastot” (2) ilmoitettiin puolestaan digitaalisia kirjastoja käsittelevän korkean tason asiantuntijaryhmän perustamisesta. Ryhmän tehtävä on antaa komissiolle neuvoja siitä, miten EU:n tason organisatorisiin, oikeudellisiin ja teknisiin haasteisiin pystytään vastaamaan parhaiten.
            
         
               (4)
            
            
               Asiantuntijaryhmä perustettiin komission päätöksellä 2006/178/EY (3), jonka voimassaoloaika päättyi 31 päivänä joulukuuta 2008. Tämän päätöksen tarkoituksena on mahdollistaa ryhmän työn jatkuminen vuonna 2009, sillä siihen on vielä tarvetta.
            
         
               (5)
            
            
               Ryhmän on määrä osallistua työhön, jossa laaditaan yhteinen strateginen visio eurooppalaisista digitaalisista kirjastoista.
            
         
               (6)
            
            
               Ryhmän pitäisi koostua erittäin pätevistä asiantuntijoista, joilla on digitaalisia kirjastoja koskevaa asiantuntemusta. Ryhmän jäsenet nimetään yksityishenkilöinä.
            
         
               (7)
            
            
               Vuonna 2009 ryhmän on määrä käsitellä digitaalisiin kirjastoihin liittyviä tekijänoikeus- ja säilytyskysymyksiä sekä tieteellisen tiedon saatavuutta. Tällaisia aiheita ovat erityisesti poikkeukset ja rajoitukset, tekijänoikeuksilla suojatun sisällön verkkosaatavuutta parantavat vapaaehtoiset sopimukset, käyttäjien luoma sisältö, tieteellisen tiedon vapaa saatavuus sekä tutkimustiedon saatavuus ja säilyttäminen.
            
         
               (8)
            
            
               Ryhmän pitäisi myös seurata aiemmissa raporteissa ehdotettujen, erityisesti tekijänoikeudettomiin ja loppuunmyytyihin teoksiin liittyvien ratkaisujen käyttöönottoa.
            
         
               (9)
            
            
               Olisi vahvistettava ryhmän jäseniä sitovat säännöt tietojen luovuttamisesta, rajoittamatta kuitenkaan komission päätöksen 2001/844/EY, EHTY, Euratom (4) liitteessä vahvistettujen komission turvallisuussääntöjen soveltamista.
            
         
               (10)
            
            
               Asiantuntijaryhmän jäseniin liittyvien henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (5) säännöksiä.
            
         
               (11)
            
            
               On aiheellista vahvistaa tämän päätöksen soveltamisaika,
            
         ON PÄÄTTÄNYT SEURAAVAA:
   1 artikla
   Digitaalisia kirjastoja käsittelevä korkean tason asiantuntijaryhmä
   Perustetaan ”digitaalisia kirjastoja käsittelevä korkean tason asiantuntijaryhmä”, jäljempänä ’ryhmä’.
   2 artikla
   Tehtävät
   Ryhmän tehtävänä on
   
               a)
            
            
               antaa komissiolle neuvoja siitä, miten EU:n tason organisatorisiin, oikeudellisiin ja teknisiin haasteisiin pystytään vastaamaan parhaiten;
            
         
               b)
            
            
               osallistua työhön, jossa laaditaan yhteinen strateginen visio eurooppalaisista digitaalisista kirjastoista.
            
         3 artikla
   Kuuleminen
   Komissio voi kuulla ryhmää kaikissa digitaalisia kirjastoja koskevan aloitteen täytäntöönpanoon liittyvissä asioissa.
   4 artikla
   Kokoonpano – jäsenten nimittäminen
   1.   Ryhmässä saa olla enintään 20 jäsentä.
   2.   Tietoyhteiskunnan ja viestinten pääosaston pääjohtaja nimittää ryhmän jäsenet, joiden on oltava 2 ja 3 artiklassa mainittujen alojen asiantuntijoita.
   3.   Jäsenet nimetään yksityisinä digitaalisten kirjastojen korkean tason asiantuntijoina, ja heidän on komissiolle neuvoja antaessaan oltava ulkopuolisesta vaikutuksesta riippumattomia.
   4.   Jäsenten valinnassa pyritään varmistamaan eri asiantuntemusalojen, maantieteellisten alkuperien ja sukupuolten mahdollisimman tasainen jakautuminen.
   5.   Ryhmään nimetään asiantuntijoita seuraavilta aloilta:
   
               —
            
            
               talleorganisaatiot (kirjastot, arkistot, museot),
            
         
               —
            
            
               kirjoittajat, kustantajat ja sisällöntuottajat,
            
         
               —
            
            
               tieto- ja viestintäteknologia-ala (esim. hakukoneet, teknologian tarjoajat),
            
         
               —
            
            
               tiede- ja tutkimusorganisaatiot sekä korkeakoulut.
            
         6.   Jäsenet eivät voi nimetä itselleen sijaista.
   7.   Jäsenet nimitetään 31 päivänä joulukuuta 2009 päättyväksi toimikaudeksi.
   8.   Jäsenille, jotka eivät enää pysty tosiasiallisesti osallistumaan ryhmän työhön, jotka eroavat tai jotka eivät täytä tämän artiklan 3 kohdassa tai perustamissopimuksen 287 artiklassa asetettuja edellytyksiä, voidaan nimetä seuraaja jäljellä olevaksi toimikaudeksi.
   9.   Jäsenten on allekirjoitettava sitoumus toimimisesta yleisen edun hyväksi sekä ilmoitus sellaisista sidonnaisuuksista, jotka voisivat vaarantaa heidän puolueettomuutensa, tai siitä, ettei niitä ole.
   10.   Jäsenten nimet kerätään, käsitellään ja julkaistaan asetuksen (EY) N:o 45/2001 mukaisesti. Jäsenten nimet julkaistaan digitaalisia kirjastoja koskevan i2010-hankkeen verkkosivulla.
   5 artikla
   Toiminta
   1.   Työryhmän puheenjohtajana toimii komissio.
   2.   Ryhmä voi komission kanssa asiasta sovittuaan perustaa alaryhmiä, jotka tarkastelevat tiettyjä erityiskysymyksiä ryhmältä saamansa toimeksiannon mukaisesti. Alaryhmät lakkautetaan heti, kun ne ovat täyttäneet toimeksiantonsa.
   3.   Komission edustaja voi kutsua tarkkailijoita tai asiantuntijoita, erityisesti käsiteltävän asian erityisasiantuntijoita, osallistumaan ryhmän tai alaryhmän työhön, jos tämä on hyödyllistä ja/tai tarpeen.
   4.   Ryhmän tai alaryhmän työhön osallistuttaessa saatuja tietoja ei saa paljastaa, jos komissio katsoo niiden liittyvän luottamuksellisiin asioihin.
   5.   Ryhmä ja sen alaryhmät kokoontuvat yleensä komission tiloissa komission vahvistamien menettelyjen ja aikataulun mukaisesti. Komissio huolehtii sihteeripalveluista. Työryhmän ja sen alaryhmien kokouksissa voi olla läsnä muita komission virkamiehiä, joita asia koskee.
   6.   Työryhmä vahvistaa työjärjestyksensä komission laatiman työjärjestysmallin pohjalta.
   7.   Komissio voi julkistaa ryhmän laatimia yhteenvetoja, päätelmiä, päätelmien osia tai valmisteluasiakirjoja asiakirjan alkukielellä.
   6 artikla
   Kokouskulut
   Komissio korvaa ryhmän työskentelystä aiheutuvat jäsenten, asiantuntijoiden ja tarkkailijoiden matkakulut ja tarvittaessa oleskelukulut ulkopuolisille asiantuntijoille maksettavia korvauksia koskevien komission sääntöjen mukaisesti.
   Jäsenet, asiantuntijat ja tarkkailijat eivät saa palkkiota tehtäviensä hoidosta.
   Kokouskulut korvataan asiasta vastaavien komission yksiköiden ryhmälle varaaman vuositalousarvion rajoissa.
   7 artikla
   Voimassaolon päättyminen
   Tämä päätös on voimassa 31 päivään joulukuuta 2009 saakka.
   
      Tehty Brysselissä 25 päivänä maaliskuuta 2009.
      
         
            Komission puolesta
         
         Viviane REDING
         
         
            Komission jäsen
         
      
   
   
      (1)  KOM(2005) 229 lopullinen.
   
      (2)  KOM(2005) 465 lopullinen.
   
      (3)  EUVL L 63, 4.3.2006, s. 25.
   
      (4)  EYVL L 317, 3.12.2001, s. 1.
   
      (5)  EYVL L 8, 12.1.2001, s. 1.